dame Royne les puist veoir et en tirer matière pour plus avant interroger 
les deux quelle tient encore prisonniers à Vilvorde lesquels peust etre 
pourront dire davantage a la charge desdits Raes et Foumale 1 et donner 
cause pour les remettre à la torture. 
Mons. un nommé Pierron Dheure 2 * bourgeois et fort apparente en ceste 
cite estant charge par Janus prisonnier execute de lui avoir fait écrire 
la lettre au seigneur de Longueval affin de haster sa venue et par les 
aultres, qui debvoit estre porteur denseigne des gens de guerre qui se 
levoient dedans ce pays pour assister ledit de Longueval, na riens volu 
confesser quelque tonnent quon lui ait fait et toutefois pour estre 
homme charge par quatre qui ont persiste jusques à la mort et aussi 
confronte avec ledit Janus qui luy a dit en son visage, a este mardy der¬ 
nier execute, et combien que Ion eut peur que ne fit quelque exclamation 
de son innocence, venant sur le hourd ne dit aultre chose sinon que 
prioit tous les assistents quilz se gardassent de hanter maulvoise com¬ 
pagnie destrangers. 
La Royne avant que remettre le seigneur de Lumpnes frere de larchi- 
diacre de Serav es mains dudit evesque, la volu faire confronter avec 
ung Godefroy Dardenne dit Hatrival prisonnier à Vilvorde qui le charge 
davoir entrevenu a ceste conspiration et pour auctoriser ladite confron¬ 
tation a fait mander par ledit seigneur eveque un bourgmestre dicy et un 
gentilhomme nomme le seigneur de Choquier lesquels sont aies en Bra¬ 
bant et ne sont encores de retour. Aussy nest retourne ledit seigneur 
evesque pour resoldre sur le fait des aultres prisonniers mesme dudit 
Raes de la Mine et ce pendant suis icy sans riens faire et fust avec bon 
loisir ale a Malines et retourne mais ne lay ose faire sans lordonnance 
de lempereur ou de la Royne. 
Jay escript à Mr. le prince dOrenges que les députez mont fait dire 
que Ion pouroit bien révoquer les deux enseignes de piétons et quil 
ny a ici aulcun danger de tumulte ou sédition et que de ce qui reste 
des traistres et conspirateurs ils sont fors assez pour en faire la justice 5 . 
De Liège, 26 août 1543. 
Monseigneur a cest instant et comme je voulais serrer cette lettre jay 
1 Ces deux conspirateurs ne furent exécutés que l'année suivante (voir Chapeaville). 
2 Cette lettre, comme on voit, explique le récit de Chapeaville (voir t. III, p. 348). 
5 Cette lettre se termine par des renseignements étrangers à notre sujet. 
